  Туспуктэм: Удмуртиысь зоопарлэн пресс-службаез Майя Бывальцева Удмуртиысь зоопарке дорпер выжыысь така басьтӥзы. Сое пудоослэн азбарысьтызы адӟыны луоз. Со сярысь ужъюртлэн пресс-службаез ивортӥз. Та выжы дорсет такаез сьӧд йыро персидской ыжен валчеяса 1930-тӥ аръёсы Африкаын поттэмын. «Дорпер» ним анай-атай выжыосызлэсь нырысетӥ кылъёзъёссэ огазеяса пӧрмиз. Ыжъёслэн юн тазалыксы но умой иммунитетсы, сиён ласянь бырйиськисесь ӧвӧл. Соин ик та выжы туж ӝог быдэс дунее вӧлмиз. Дорпер выжыысь пудолэн ыжгонэз туж вакчи, сое ӵышкыны уг яра. Гон кужтон вакыт вуэ ке, ыжъёс асьсэос солэсь мозмытско. Баблес гонзы тыбыр вылазы но кӧтурдсазы гинэ адӟиське. Дорперъёс чебер сайкыт куэнызы висъясько. Тодэ вайытом, Удмуртиысь зоопарк 1-тӥ коньывуонысен ужан нуналзэ 1 часлы кулэстӥз. Тегъёс: Зоопарк пудо Ижкар Удмуртия  